**ชื่อเรื่อง เรื่อง** ผลของการใช้โปรแกรม CS in kapho ร่วมกับเครือข่ายพยาบาลรักบ้านเกิด ต่อการเข้าถึงบริการ เมื่อมีอาการเจ็บหน้าอกจากกลุ่มอาการโรคกล้ามเนื้อหัวใจขาดเลือดเฉียบพลันในผู้ป่วยโรคเรื้อรัง

**ชื่อผู้วิจัย**  อานูรา อารียาและมัรวาน กะจิ

**ชื่อสถาบัน**  หน่วยงานอุบัติเหตุ-ฉุกเฉินรพ.กะพ้อ¹

**บทนำ**  โรคกล้ามเนื้อหัวใจขาดเลือดเฉียบพลันเป็นโรคที่คร่าชีวิตจำนวนประชากรได้เป็นจำนวนมาก แต่เมื่อผู้ป่วยที่มีอาการจากกลุ่มโรคกล้ามเนื้อหัวใจขาดเลือดเฉียบพลัน สามารถเข้าถึงบริการได้อย่างรวดเร็วในระยะเวลาที่กำหนดก็จะสามารถได้รับยาละลายลิ่มเลือดได้ ซึ่งเป็นการรักษาที่สำคัญในผู้ป่วยกลุ่มโรคนี้

**วัตถุประสงค์** 1.เพื่อศึกษาผลของโปรแกรม CS in kapho และพยาบาลรักบ้านเกิดต่อการเข้าถึงบริการของผู้ป่วยโรคเรื้อรัง

 2.เพื่อศึกษาความพึงพอใจในผลการใช้โปรแกรม CS in kapho และพยาบาลรักบ้านเกิด

**ระเบียบวิจัย** เป็นการวิจัยเชิงปฏิบัติการศึกษาในกลุ่มผู้ป่วยโรคเรื้อรังกลุ่มเสี่ยงโรคหลอดเลือดสมองและหัวใจ(CVD risk )ระดับสูง สูงมาก และสูงอันตราย ที่เข้ารับบริการในห้องอุบัติเหตุและฉุกเฉินทั้งในและนอกเวลาราชการที่มาด้วยอาการจากกลุ่มโรคกล้ามเนื้อหัวใจขาดเลือดเฉียบพลันและเก็บข้อมูลก่อนและหลังให้ความรู้เกี่ยวกับโรคกล้ามเนื้อหัวใจขาดเลือดเฉียบพลันโดยใช้ร้อยละ และการเข้าถึงบริการเมื่อมีอาการจากกลุ่มโรคกล้ามเนื้อหัวใจขาดเลือดเฉียบพลัน ใช้ร้อยละ

**ผลการศึกษา**  ความรู้ก่อนและหลังการทดลองโดยใช้โปรแกรม CS in Kapho พบว่าโดยรวมแล้วไม่มีความแตกต่างกันอย่างมีนัยสำคัญทางสถิติ ความพึงพอใจในการใช้สติ๊กเกอร์ (Kapho ACS Alert :KAA)สำหรับความพึงพอใจในตัวอักษร ชัดเจน อ่านง่าย อยู่ในระดับมากคิดเป็นร้อยละ 56.3 สามารถนำไปใช้ได้จริงอยู่ในระดับมากคิดเป็นร้อยละ53.1 ความครอบคลุมอาการอยู่ในระดับมาก คิดเป็นร้อยละ 56.3 สามารถพกพาสะดวกอยู่ในระดับมากคิดเป็นร้อยละ 59.4 และความเข้าใจง่ายอยู่ในระดับมากคิดเป็นร้อยละ 68.8มีผู้ป่วยที่มีอาการจากกลุ่มโรคกล้ามเนื้อหัวใจขาดเลือดเฉียบ เข้ารับบริการในห้องอุบัติเหตุ-ฉุกเฉินตามระยะเวลาที่กำหนด จำนวน 1 ราย คิดเป็นร้อยละ 100ความพึงพอใจต่อการให้บริการของพยาบาลรักบ้านเกิดอยู่ในระดับมาก คิดเป็นร้อยละ 53.1 ระดับมากที่สุด คิดเป็นร้อยละ 43.8 และระดับปานกลาง คิดเป็นร้อยละ 3.1

**สรุป** ผลของการใช้โปรแกรม CS in kapho สามารถเพิ่มความตระหนักและความรวดเร็วในการเข้าถึงบริการได้อย่างรวดเร็ว

**คำสำคัญ** CS in kapho ,

**นิยามศัพท์** CS in kapho (C->CPG แนวทางการดูแลผู้ป่วยโรคกล้ามเนื้อหัวใจขาดเลือดเฉียบพลันร่วมกับกู้ชีพ, S-> Sticker กะพ้อรักษ์หัวใจ)